Държавен вестник, бр. 4, 2011 г., стр. 3

БРОЙ  4	
Д Ъ Р Ж А В Е Н  В Е С Т Н И К 	
СТР.  3  
2. Регулиране на електронните съобщения
Регулирането на електронния съобщителен 
пазар се осъществява от КРС и е фокусирано 
върху предоставянето на обществени електронни 
съобщителни мрежи и услуги. 
Достъпът на предприятията до пазара не 
изисква изрично разрешение или друг адми­
нистративен акт от страна на КРС, когато за 
осъществяването на дейността не се изисква 
ползване на индивидуално определен ограни­
чен ресурс. Необходимо е само изпращане на 
уведомление до КРС за започване на дейност, 
за да могат предприятията да се възползват 
от предварително определените и публикува­
ни права и задължения по осъществяване на 
електронни съобщения.
На разрешение подлежи правото на полз­
ване на индивидуално определен ограничен 
ресурс – радиочестотен спектър, позиции на 
геостационарна орбита или номера от Нацио­
налния номерационен план.
За целите на развитието на ефективна кон­
куренция на пазара КРС прилага специфично 
секторно ex-ante регулиране в случаите, когато 
анализът на съответния пазар е показал липса 
на ефективна конкуренция. Предвиждат се 
възможности за такава регулаторна намеса с 
налагане задължения на предприятия със зна­
чително въздействие на съответния пазар – за­
дължения за прозрачност, недискриминационно 
третиране, за достъп до специфични мрежови 
съоръжения и ползването им, за ценови огра­
ничения и разходоориентираност. Регулаторът 
има свободата да определя вида и степента на 
конкретните задължения в зависимост от ус­
тановения при анализа пазарен проблем, като 
спазва принципите за обективност, прозрачност, 
пропорционалност и равнопоставеност. 
Регулирането ex-ante е насочено предимно 
към пазари на едро, но когато наложените 
корективни мерки не са довели до желания 
резултат, регулаторът има правомощия да 
приложи и ex-ante регулаторни инструменти 
на съответния пазар на дребно. 
Комисията за регулиране на съобщенията 
може да определи съответни пазари извън тези, 
посочени в Препоръка 2007/879/ЕО относно 
съответните пазари на продукти и услуги на 
сектора на електронните съобщения, подлежа­
щи на ex-ante регулиране, при условие че са 
покрити определени критерии, дадени в нея.
В съответствие с Регулаторна рамка 2009 
трябва да се въведе един допълнителен регулато­
рен инструмент – функционално разделяне – в 
допълнение на инструмента за коригиране на па­
зарния проблем с дискриминационно третиране 
на конкурентни доставчици на услуги, търсещи 
достъп до мрежата на вертикално интегрирано 
предприятие със значително въздействие на 
пазара. Регулаторът ще има правомощие, в 
изключителни случаи, да наложи на такова 
вертикално интегрирано предприятие обособя­
ване на функциите по предоставяне на достъп 
в отделна административна единица и така да 
гарантира, че предприятието предоставя на 
конкурентни предприятия достъп по отношение 
на свои услуги при същите условия, при които 
ще ги предоставя и на своите собствени звена.
При осъществяване на своите правомощия 
КРС следва да се води от принципа за свеждане 
на регулирането до минимално необходимото. 
Във връзка с това КРС може да предприеме 
действия за премахване на съществуващото дуб­
лиране на исканата информация за събиране на 
данни от предприятията чрез оптимизиране на 
процедурите и унифициране на формулярите на 
въпросниците. Стъпка в правилната посока би 
било изготвянето на въпросници в електронна 
форма, което значително ще улесни процеса по 
събиране на информацията и нейната обработка. 
В процеса на регулиране КРС е необходимо 
да отчита както спецификата на националните 
пазари, така и необходимостта от изграждане 
на единния европейски пазар. 
IV. Развитие на пазара на електронни съ­
общения
1. Използване на ограничените ресурси 
1.1. Радиочестотен спектър 
Радиочестотният спектър е ограничен приро­
ден ресурс, чрез който се предоставят различни 
видове безжични електронни съобщителни 
услуги. Значимостта на тези услуги се уве­
личава постепенно и наличието на свободен 
радиочестотен спектър е критично за навли­
зането и използването на новите технологии 
и за развитието на конкуренцията.
Политиката в областта на радиочестотния 
спектър цели да задълбочи процеса на внедрява­
не на цифровата икономика, особено с оглед по­
нижаване на цифровото разделение, насърчаване 
на инвестициите, повишаване на конкуренцията 
в пазара на електронните съобщения, подкрепа 
на изследванията и иновациите по отношение 
на развитието на технологиите и услугите, 
както и за повишаване производителността на 
предприятията. Политиката предвижда предос­
тавяне на възможност за по-голяма гъвкавост 
при ползването на радиочестотния спектър, 
осигуряване на предприятията, осъществяващи 
електронни съобщения, с възможно най-много 
свободен радиочестотен спектър и с възможно 
най-малко рестриктивни технически условия, 
както и въвеждането на вторичен пазар на 
права на ползване на радиочестотен спектър. 
Прехвърлянето на права на ползване на 
радиоспектъра (вторичен пазар) и прилага­
нето на принципа за неутралност както по 
отношение на използваните технологии, така 
и по отношение на предлаганите услуги, могат 
да допринесат значително за развитието на 
пазара на електронни съобщения. Вторичният 
пазар е движеща сила, която може да спомогне 
ефективно за развитието на нови услуги, да се 
включат нови участници на пазара и да има 
по-голяма гъвкавост и ефективност в управлени­
ето на радиочестотния спектър. Предприятията 
ще имат възможност да прехвърлят правата